Motherwell-gemeenskap geskok oor selfmoord, poging tot moordArgieffoto (Foto: baptisteh, Pixabay) Die polisie in Motherwell in die Oos-Kaap ondersoek ŉ saak van selfmoord en poging tot moord. “ŉ Lid van die gemeenskap was Donderdag besig om sy vark te voer toe hy die liggaam van ŉ 35-jarige man aan ŉ elektriese spantoring sien hang het,” het ao Dumila Gwavu, woordvoerder van die polisie, gesê. “Daar was nie ŉ selfmoordbrief nie.” Een van die lede van die gemeenskap het die polisie na die man se huis gelei. “Die huis was met ŉ slot gesluit en die polisie moes ŉ venster oopmaak om toegang tot die huis te bekom,” het Gwavu bygevoeg. “Die polisie het ŉ vrou, wat ernstige gesigbeserings opgedoen het, in die huis gevind. Sy het steeds geleef en is na die Livingstone-hospitaal geneem.